Jóhannes Helgi Guðjónsson hefur tekið við sem forstjóri Wise lausna af Hrannari Erlingssyni sem stýrt hefur fyrirtækinu sínu 13 árin . Aðsend mynd Hugbúnaðarfyrirtækið Wise lausnir ehf. komst í meirihlutaeigu Vörðu Capital ehf. í lok október á síðasta ári og hafa nýir eigendur bæði kjörið nýjan stjórnarformann félagsins , Jónas Hagan Guðmundsson og ráðið nýjan forstjóra , Jóhannes H. Guðjónsson , sem er fyrrum CIO hjá Össur , en hann tók við þann 1. janúar síðstliðinn . Á sama tíma tekur Gunnar Björn Gunnarsson við sem framkvæmdastjóri fjármálasviðs og lætur um leið af stjórnarformennsku Wise lausna ehf . Stefán Þór Stefánsson hefur tekið við sem framkvæmdastjóri ráðgjafa - og þjónustusviðs félagsins , en Hrannar Erlingsson , framkvæmdastjóri Wise til 13 ára , segir skilið við félagið . Til stendur að sameina Hugbúnað hf. , Centara ehf. og Wise lausnir ehf. undir merki Wise lausna . Einnig eru viðræður í gangi um aðkomu fleiri öflugra fjárfesta sem mun styrkja félagið til frekari vaxtar . Hjá Wise starfa um 75 starfmenn en félagið sérhæfir sig í fjölbreyttum lausnum fyrir mörg af stærstu fyrirtækjum landsins . Á meðal 500 viðskiptavina Wise eru sveitarfélög og fyrirtæki í sjávarútvegi , fjármálum , framleiðslu , verslun og ýmiskonar sérfræðiþjónustu . Jónas Hagan Guðmundsson stjórnarformaður Wise segir „ að félagið hafi náð frábærum árangri hér heima og erlendis sem hann þakkar mikilli reynslu og þekkingu starfsfólksins á þróun viðskiptalausna Wise . Saman hlökkum við til að takast á við spennandi tækifæri sem félögin hafa myndað saman síðustu ár . Til stendur að bæta við fleiri öflugum fjárfestum í eigendahóp Wise og skoða kaup og sameiningar til að styrkja Wise enn frekar . “ Jóhannes H. Guðjónsson forstjóri Wise bætir við „ að við munum halda áfram að renna enn frekar stoðum undir þróun og þjónustu lausna fyrir kröfuharða viðskiptavini hér heima og erlendis . Markmiðið er að byggja upp öflugt og leiðandi félag á íslenskum og erlendum markaði . “